Viborger Samler, 1842-10-01
- Udførligere Beretninger og Branden findes i den til "Børsenhalles" Avisexpedition senere komne Manchester Guardian af 24de Septbr. "Jlden begyndte i Crompton=Street i den nordlige Deel af Staden, i Nærheden af Skibsdokkerne, 1 engl. Miil fra Børsen; derfra udbredte den sig ud over de med hiin Gade parallelløbende Gader, Fromby=Street og Neptune=Street. Jlden opdagedes tidligt om Morgenen den 23de September, Kl. 3, i en Hr. Penninston tilhørende Been mølles Maskinkammer, og førend Sprøiterne ankom, havde Jlden angrebet de til denne Mølle stødende Pakhuse. Sprøiterne ankom inden Kl. 4, men Massen, af de let brændbare Stoffer (Salpeter, Bomuld, Olie, Terpentin o. s. v.), som laae i Pakhusene, drev Flammerne, efterat disse havde ødelagt nogle Sheds i den tilstødende Greal=Howard=Street, til Fromby=Street, hvor alle Pakhuse, det ene efter det andet, ødelagdes og flere Mennesker samt 2 Sprøiter knustes. Derefter sprang Jlden over til Neptune=Street, hvor ved en Hovedmuurs Jndstyrtning 18 Mennesker, for det Meste Sprøitefolk, bleve slaaede ihiel. Man begyndte nu at frygte for det store Statsfængsel, som Jlden nærmede sig saa meget, at Blyrenderne smeltede; dog lykkedes det Opsynsmandens og hans Underordnedes Anstrengelser at redde Bygningen, og allerede Kl. 10 om Formiddagen var Faren for denne Bygning forbi. Kl. 12 eller omtrent 1/2 Time senere troede man at være fuldkommen Herre over Jlden i Cromptom=Street, og kun i Neptune=Street gave de der opdyngede Baller af Bomuld Anledning til at frygte for Jldens Udbredelse. Dog ogsaa her blev man Kl. 2 1/2 for saavidt Herre over Jlden, at man med Sikkerhed, kunde giøre Regning paa at indskrænke Branden til de fornævnte tre Gader. Kl. 4 1/2 styrtede atter en Muur ind, og beskadigede flere Personer. Hele Aftenen igjennem fandt Jlden stedse paa ny Næring ved det efterhaanden indstyrtende Bielkeværk og de mange Bomuldsballer, hvilke sidste udbredte en saa brændende Varme, at man ikke turde vove sig i sammes Nærhed. Guardians Beretning, der udkom den 24de om Morgenen, naaer indtil den 23de Septbr., Kl. 7 1/2 Aften, paa hvilken Tid Jlden vel atter var udbrudt med fornyet Kraft, men dog ikke gav Anledning til videre Omsiggriben. Antallet af de til Hospitalet bragte Saarede beløb sig Kl. 5 1/2 til 23, af hvilke to senere ere døde. Hvad angaaer de ødelagte Bygninger, saa meddeler Guardian intet Nøiere; til henved Middag vare 15 svære, 5 a 6 Etager høie Pakhuse ganske og 1 tildeels ødelagte; desuden vare 4 store Sheds (een eller to Etagesbygninger af Muursteen til Opbevaring af Bomuld og andre voluminøse Vareartikler), omtrent 16 Huse og et betydeligt Antal mindre Bygninger tilintetgjorte. Antallet af de opbrændte Bomuldsballer blev paa Liverpoolbørsen den 23de Septbr. anslaaet til 50,000 Baller, senere til 60,000 a 70,000 Baller. Massen af det ødelagte Terpentin anslaaes til 15,000 Fade. Værdien af de afbrændte, størstedeels nye Bygninger ansættes til 35 a 40,000 Lstl. Hele Tabet af Bygninger og Varer angives fra 400,000 Lstl. til 1,000,000 Lsil; regner man imidlertid 8 Lstl. for hver af de ødelagte Baller Bomuld, og anslaaer man Tabet af de øvrige Vareatikler til 150,000 Lstl., saa erholder man, Værdien af de ødeikler. ødelagte Bygninger indbefattet, i det Hele et Tab af 785,000 Lstl.